Ingrid Bergman

Ingrid Bergman (født 29. august 1915 i Stockholm, død 29. august 1982 i London) var svensk skuespillerinde.
 
Ingrid Bergmans mor, Friedel Adler Bergman (tysk afstamning) døde, da Ingrid var tre år gammel. Hendes far, Justus Samuel Bergman, døde da hun var 12. Han var fotograf og havde tidligt fremmet Ingrids talent. Efter faderens død boede hun hos sin onkel. Hun fik undervisning på den kongelige skuespillerskole i Stockholm og i 1932 fik hun sin første rolle i en svensk film. Hun medvirkede bl.a. i Intermezzo. Den gav hende billetten til USA. Hun kom til Hollywood med sin mand Petter Lindström og deres datter Pia Lindström.

I 1939 hvor David O. Selznick hentede Ingrid til USA til filmen Intermezzo, var hun allerede en stjerne i Sverige. I USA vandt hun hurtigt det amerikanske publikum med sin naturlighed. Der medvirkede hun i film som Casablanca, Gaslys og Alfred Hitchcocks Berygtet.

I 1949 indspillede hun i Italien under instruktøren Roberto Rossellini filmen Stromboli. Hun forelskede sig i instruktøren og forlod sin mand Petter Lindström og deres datter Pia. Nu mistede hun gunsten hos det amerikanske publikum. 1950 giftede hun sig (gravid) med Rossellini. De fik tre børn, sønnen Roberto i 1950 og tvillingerne Isabella (model og skuespillerinde) og Isotta Ingrid (professor i litteratur) i 1952. Rossellini og Bergman indspillede syv film sammen. Bergman følte sig indskrænket i sin virken, da Rossellini var meget jaloux og fx forbød hende at indspille film med andre instruktører. I 1957 lod hun sig skille. Allerede året efter giftede hun sig med den svenske producent Lars Schmidt. Han forlod hende efter 12 år til fordel for en yngre kvinde. De forblev dog venner til hendes død.

Efter den tid levede Bergman i Frankrig nær Paris, i London, England og af og til i USA.

I starten af 1980’erne fik Ingrid Bergman konstateret brystkræft. I 1982 indspillede hun meget syg sin sidste film, A Woman Called Golda, hvori hun havde rollen som Golda Meïr.

Bergman døde 1982 på sin fødselsdag i London.

Filmografi 

 1932 – Landskamp
 1935 – Munkbrogreven
 1935 – Bränningar
 1935 – Swedenhielms
 1935 – Valborgsmässoafton
 1936 – Intermezzo
 1936 – På solsidan
 1938 – Dollar
 1938 – Die vier Gesellen
 1938 – En kvinnas ansikte
 1939 – En enda natt
 1939 – Intermezzo: A Love Story
 1940 – Juninatten
 1941 – Rage in Heaven
 1941 – Adam Had Four Sons
 1941 – Dr. Jekyll and Mr. Hyde
 1942 – Casablanca
 1943 – Hvem ringer klokkerne for
 1943 – Swedes in America – dokumentar
 1944 – Gaslight
 1945 – Spellbound
 1945 – Saratoga Trunk
 1945 – The Bells of St. Mary's
 1946 – American Creed
 1946 – Berygtet
 1948 – Arch of Triumph
 1948 – Joan of Arc
 1949 – Under Capricorn
 1950 – Stromboli
 1952 – Europa '51
 1953 – Viaggio in Italia – Rejsen til Italien
 1953 – Siamo donne
 1954 – La Paura
 1954 – Giovanna d'Arco al rogo
 1956 – Elena et les hommes
 1956 – Anastasia
 1958 – Indiscreet
 1958 – The Inn of the Sixth Happiness
 1959 – Startime: The Turn of the Screw
 1961 – Goodbye Again
 1961 – Auguste
 1964 – The Visit
 1964 – The Yellow Rolls-Royce
 1967 – Stimulantia
 1967 – ABC Stage 67: The Human Voice
 1969 – Cactus Flower
 1970 – Henri Langlois – dokumentar
 1970 – Walk in the Spring Rain
 1973 – From the Mixed-Up Files of Mrs. Basil E. Frankweiler
 1974 – Murder on the Orient Express
 1976 – A Matter of Time
 1978 – Höstsonaten
 1982 – A Woman Called Golda

Priser 
 1945 – Golden Globe for bedste skuespillerinde – for Gaslys
 1945 – Oscar for bedste kvindelige hovedrolle – for Gaslys
 1945 – Golden Globe for bedste skuespillerinde – for The Bells of St. Mary’s
 1957 – Golden Globe for bedste skuespillerinde – for Anastasia
 1957 – Oscar for bedste kvindelige hovedrolle – for Anastasia
 1974 – Oscar for bedste kvindelige birolle – for Murder on the Orient Express
 1976 – César – ærespris
 1983 – Golden Globe for bedste skuespillerinde – for A Woman Called Golda

Galleri

Eksterne henvisninger 
 

 

Skuespillere fra Sverige
Oscar for bedste kvindelige hovedrolle
Oscar for bedste kvindelige birolle
Hollywood Walk of Fame
Emmy-vindere
Personer fra Stockholm
Ærescesar